**Tiszavasvári Város Önkormányzata**

**Képviselő-testületének**

**113/2022. (IV.28.) Kt. számú**

**határozata**

**A tiszavasvári 1367 helyrajzi szám alatt lévő önkormányzati ingatlan bérbeadásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. A Képviselő-testület bérbe adja a tiszavasvári **1367 helyrajzi számú**, valóságban Tiszavasvári, Sólyom u. 9. szám alatti 1493 m2 nagyságú, beépítetlen terület megnevezésű ingatlant **Lakatos Zoltán** 4440 Tiszavasvári, Sólyom u. 7. sz. alatti lakos részére a határozat mellékletében található bérleti szerződés szerint.

A bérleti jogviszony: 2022. május 01. napjától 5 éves időtartamra szól.

A bérleti díj mértéke: 2.000 Ft/Ak/év + ÁFA, átlag 20 Ak/ha figyelembe vételével.

2. Felkéri a polgármestert, hogy tájékoztassa a kérelmezőt a Képviselő-testület döntéséről.

3. Felhatalmazza a polgármestert, hogy a bérleti szerződést kösse meg.

Határidő: 2022. április 30. Felelős: Szőke Zoltán polgármester

**Szőke Zoltán dr. Kórik Zsuzsanna**

**polgármester jegyző**

113/2022.(IV.28.) Kt. sz. határozat 1. sz. melléklete

BÉRLETI SZERZŐDÉS

mely létrejött a Képviselő-testület 113/2022. (IV.28.)Kt. sz. határozataszerint egyrészről

**Tiszavasvári Város Önkormányzata**

Székhelye: Tiszavasvári, Városháza tér 4.

Adószám: 15732468-2-15

Számlaszám: 11744144-15404761

Képviselője: Szőke Zoltán polgármester,

mint bérbeadó (továbbiakban: Bérbeadó), másrészről

**Lakatos Zoltán**

szül. helye, ideje: …

anyja neve: …

személyi azonosító szám: …

lakcíme:Tiszavasvári, Sólyom u. 7.

mint bérlő (továbbiakban: Bérlő)között a következő feltételek szerint:

1. Bérbeadó bérbe adja az 1/1 tulajdoni hányadban tulajdonát képező alábbi tiszavasvári belterületi ingatlant (továbbiakban: ingatlan):

|  |  |  |  |  |
| --- | --- | --- | --- | --- |
| bérbe adandó ingatlan | | | | |
| helyrajzi száma | nagysága | aranykorona értéke | művelési ága | címe |
| **1367** | 1493 m2 | **2.99** | beépítetlen terület | Sólyom u. 9. |

2. Bérbeadó az ingatlant **2022. május 01. napjától 2027. május 31. napjáig** a Bérlőnek bérbe adja, aki az ingatlant a Bérbeadótól bérbe veszi.

3. A bérleti díj mértéke: 2.000 Ft/Ak/év + 27 % ÁFA figyelembe vételével 5.980 Ft + 27 %ÁFA, összesen **7.595 Ft/év**, azaz Hétezer-ötszázkilencvenöt forint.

A bérleti díjat számla ellenében készpénzben vagy banki átutalással egy összegben köteles Tiszavasvári Város Önkormányzata 11744144-15404761 számú számlájára megfizetni a Bérbeadó által kiállított számlán szereplő fizetési határidőig.

4. Bérlő köteles az ingatlant rendeltetésének megfelelően, a jó gazda gondosságával használni, ennek keretében mindenkor gondoskodni az ingatlan, illetve az ingatlan melletti út, mezsgye gyommentesítéséről, különös figyelmet fordítva a parlagfű irtásra.

5. Bérlő a bérlet megszűnésekor köteles az ingatlant a Bérbeadó rendelkezésére bocsátani úgy, hogy azt további munkálatok elvégzése nélkül lehessen rendeltetésének megfelelően hasznosítani.

6. Bérlő a bérleti szerződés megszűnése alkalmával mezei leltár megfizetésére nem tarthat igényt.

7. Bérlő az ingatlan használatát másnak nem engedheti át, művelési ágát nem változtathatja meg, nem

terhelheti meg.

8. A bérlet megszűnik a bérlet lejártával.

9. A bérleti szerződés a szerződő felek közös megegyezésével bármikor megszüntethető. A megegyezést írásba kell foglalni.

10.Bérbeadót megilleti az azonnali felmondás joga akkor, ha az ingatlanra valamilyen önkormányzati érdekből szüksége lenne.

11. Bérbeadó bérleti szerződést azonnali hatállyal felmondhatja, ha a Bérlő:

* a szerződésben foglalt céltól eltérően használja,
* az ingatlan használatát másnak átengedte,
* az ingatlanon a Bérbeadó hozzájárulása nélkül bármilyen létesítményt helyez el,
* az ingatlan rendeltetését, vagy művelési ágát a Bérbeadó hozzájárulása nélkül, vagy a jogszabályi előírások megsértésével változtatta meg,
* bérleti díj fizetési kötelezettségének határidőben nem tesz eleget,
* a természetvédelmi jogszabályok, vagy a természetvédelmi hatóság előírásaitól eltérő, ill. természeti terület állagát, vagy állapotát kedvezőtlenül befolyásoló tevékenységet folytat.

12. A bérleti szerződés megszűnésekor a Bérlő nem követelheti az általa telepített növényzetnek, valamint a talaj minőségének javítását eredményező ráfordításnak a szerződés megszűnésekor megállapítható értékét.

13.1. Bérbeadó nyilatkozik arról, hogy:

* jelen jogügylet kapcsán az Európai Parlament és a Tanács 2016/679 Rendeletében (GDPR) és az információs önrendelkezési jogról és az információszabadságról szóló 2011. évi CXII. törvényben (Infotv.) foglalt adatvédelmi és adatkezelési szabályokat betartja, azoknak megfelelően jár el.
* a Bérlő jelen szerződésben rögzített adatait a vonatkozó jogszabályoknak megfelelően, a szerződéses jogviszonyból eredő jogi kötelezettség teljesítése érdekében kezeli, továbbá a kapcsolattartásra szolgáló adataikkal kizárólag a kapcsolattartás céljából rendelkezik.
* Az adatok kizárólag jogszabályban és belső szabályzatban meghatározott irattárazási ideig tárolhatók.

13.2. Bérlőnek joga van bármikor kérelmezni a Bérbeadótól a rá vonatkozó adatokhoz való hozzáférést, azok helyesbítését, törlését vagy kezelésének korlátozását, és tiltakozhatnak személyes adatainak kezelése ellen. A Bérlő jelen szerződés aláírásával hozzájárul ahhoz, hogy a hivatkozott jogszabályok alapján Adatkezelő személyes adataikat a fent említettek szerint kezelje.

E szerződésben nem rögzített kérdésekben a Ptk. és az Önkormányzat vagyonáról és a vagyongazdálkodás szabályairól szóló 31/2013. (X.25.) önkormányzati rendelet rendelkezéseit kell alkalmazni.

Tiszavasvári, 2022. ….

**Tiszavasvári Város Önkormányzata Lakatos Zoltán**

*bérbe adó bérlő*

**képv.: Szőke Zoltán polgármester**